
Na temelju članka 10. stavak 5. Zakon o savjetu mladih (Narodne novine broj 41/14) i članka 7. Odluke o osnivanju Savjeta mladih Općine Bednja (Službeni vjesnik Varaždinske županije broj 34/17), Komisija za izbor i imenovanje Općine Bednja podnosi općinskom Vijeću Općine Bednja
IZVIJEŠĆE 
o provjeri formalnih uvjeta i popis važećih kandidatura za izbor
članova i zamjenika članova Savjeta mladih Općine Bednja

	Savjet mladih Općine Bednja je savjetodavno tijelo Općine Bednja, koje promiče i zagovara prava, potrebe i interese mladih na lokalnoj razini.  Savjet mladih ima 5 članova. Članovi Savjeta mladih i njihovi zamjenici biraju se na mandat od 3 godine.
	Općinsko Vijeće Općine Bednja na svojoj 3. sjednici 14. kolovoza 2017. godine donijelo je Odluku o raspisivanju Javnog poziva za predlaganje kandidata u Savjet mladih.
	Javni poziv za predlaganje kandidata objavljen je na web stranici Općine Bednja dana 17. 08. 2017. godine, a rok za prijavu je bio do 01. 09. 2017. godine. U tom periodu nije stigao niti jedan prijedlog odnosno kandidatura. Stoga je javni poziv za predlaganje kandidata ponovljen i objavljen dana 05. 09. 2017., a rok za prijedloge je bio do 20. 09. 2017. U tom periodu stigle su prijave kandidatura za 4 člana Savjeta mladih i njihove zamjenike. 
	S obzirom na premali broj prijavljenih kandidatura, prema naputku Ministarstva za demografiju, obitelj, mlade i socijalnu politiku raspisan je ponovljeni javni poziv za prijedlog kandidata koji je objavljen na web stranici Općine Bednja dana 26. rujna 2017., a rok za podnošenje prijedloga je bio do 15. listopada 2017. godine.
	Ovlašteni predlagatelji kandidata za članove i njihove zamjenike su: udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj kao i neformalne skupine mladih od najmanje 20 mladih.
	Uvjeti za kandidate: da imaju navršenih 15 do navršenih 30 godina života u trenutku podnošenja kandidature za članstvo te prebivalište na području Općine Bednja.
	U skladu s Odlukom o osnivanju Savjeta mladih Općine Bednja, Komisija za izbor i imenovanje je na sjednici održanoj 25. listopada 2017. godine razmotrila pristigle prijedloge te je obavila provjeru formalnih uvjeta prijavljenih kandidata.
	U otvorenim rokovima na natječaj su pristigli prijedlozi  od 4 predlagatelja kako slijedi (abecednim redom):
1. Dobrovoljno vatrogasno društvo Vrbno
2. Klub mladih filatelista „Trakošćan“
3. Udruga za šport i rekreaciju „Cvetlin“
4. Udruga za šport i rekreaciju „Trakošćan“
	Nakon ispitivanja formalnih uvjeta primljenih kandidatura, Odbor za izbor i imenovanje Općine Bednja utvrdio je da su sve kandidature za članove i zamjenike članova Savjeta mladih pravovremene, potpune i pravovaljane te svi predloženi kandidati ispunjavaju formalne uvjete za izbor člana, odnosno zamjenika člana Savjeta mladih Općine Bednja (svi kandidati imaju prebivalište na području Općine Bednja, te svi kandidati imaju od navršenih 15 do navršenih 30 godina života).

	Sukladno navedenom utvrđuje se popis važećih kandidatura za članove i zamjenike članova Savjeta mladih Općine Bednja kako slijedi:

POPIS VAŽEĆIH KANDIDATURA ZA SAVJET MLADIH OPĆINE BEDNJA 2017.

	Redni broj
	IME I PREZIME
	DATUM ROĐENJA
	PREBIVALIŠTE
	PREDLAGATELJ

	1.
	Član: ČIŽIĆ TAMARA
	04. 06. 1991.
	Bednja, Cvetlin 126
	UDRUGA ZA ŠPORT I REKREACIJU „CVETLIN“

	
	Zamjenik: SMILJAN INES
	13. 12. 1996.
	Bednja, Jazbina C. 180
	

	2.
	Član: HRUPAČKI LACKOVIĆ SLAĐANA
	05. 07. 1989.
	Bednja, Vrbno 90
	DOBROVOLJNO VATROGASNO DRUŠTVO VRBNO

	
	Zamjenik: KUZEL IVANA
	16. 12. 1997.
	Bednja, Vranojelje 33
	

	3.
	Član: JURIŠA MIHAEL
	31. 10. 1988.
	Bednja, Pleš 69
	UDRUGA ZA ŠPORT I REKREACIJU „TRAKOŠĆAN“

	
	Zamjenik: ŠTEFANEC MIRKO
	10. 08. 1997.
	Bednja, Meljan 24
	

	4.
	Član: LAKCKOVIĆ ANTONIO
	30. 04. 1996.
	Bednja, Vrbno 90
	DOBROVOLJNO VATROGASNO DRUŠTVO VRBNO

	
	Zamjenik: ŠUMIGA MARKO
	16. 02. 1990.
	Bednja, Ježovec 35
	

	5.
	Član: SVRŽNJAK MARIJANA
	11. 08. 1990.
	Bednja, Šaša 27
	KLUB MLADIH FILATELISTA „TRAKOŠĆAN“

	
	Zamjenik: HUSNJAK VALENTINA
	15. 02. 1992.
	Bednja, Ljudevita Gaja 6
	

	6.
	Član: ŠTEFIČAR DIANA
	17. 04. 1990.
	Bednja, Benkovec 56a
	KLUB MLADIH FILATELISTA „TRAKOŠĆAN“

	
	Zamjenik: JARNJAK ANTONIO
	12. 04. 1992.
	Bednja, Trg svete Marije 18
	



	Sukladno navedenom, Komisija utvrđuje listu kandidata za izbor u Savjet mladih Općine Bednja te istu upućuje općinskom Vijeću Općine Bednja da na sljedećoj sjednici provede postupak  izbora članova Savjeta mladih. Ovo izviješće biti će objavljeno i na Internet stranici Općine Bednja.

